section_heading: 1997. – 1998.: Spiceworld i uspjeh
paragraph_text: U listopadu sastav izbacuje prvi singl s drugog studijskog albuma, pjesmu "Spice Up Your Life" koja je debitirala na prvom mjestu top ljestvice, čineći peti uzastopni broj jedan u Engleskoj. Istog mjeseca, sastav je imao svoj prvi koncert u Turskoj pred 40.000 ljudi. U studenom 1997. sastav izdaje svoj drugi studijski album Spiceworld, koji postaje svjetski bestseller, u konačnici je prodan u više od 20 milijuna primjeraka. Spice Girls su time postale najprodavaniji sastav 1997. i 1998. godine. U prosincu 1997. godine izdaju drugi singl "Too Much" koji je postao njihov drugi božićni singl u Engleskoj, ostao je prvom mjestu top ljestvice šest uzastopnih tjedana. U veljači 1998. godine, sastav osvaja specijalno Brit Awards priznanje za 32 milijuna prodatih primjeraka albuma i singlova. Treći singl s albuma je bio "Stop", koji je dospio na drugo mjesto top ljestvice u Velikoj Britaniji. 240px|thumb|lijevo|Spice Girls tijekom turneje "Return of the Spice Girls". U ožujku iste godine, sastav započinje sa svojom prvom turnejom "Spiceworld Tour" po Europi i SAD-u. Dana 31. svibnja 1998. godine, Geri Halliwell napustila je sastav tijekom turneje, a kao razlog odlaska navela je iscrpljenost i umor.<ref>Ginger Spice napustila sastav tijekom Spice Wrold turneje Posljednji singl s drugog albuma bio je "Viva Forever", to je ujedno i posljednji singl s vokalima Geri Halliwell, do 2007. godine kada su se ponovo okupile.